ODRŽAN PRVI SASTANAK U OKVIRU PROJEKTA „HEALTHY FUTURE“

Naše nastavnice Ivana Orlandini Aunedi i Josipa Razlog od 10. do 14. listopada 2016. godine sudjelovale su na prvom sastanku partnerskih organizacija u okviru projekta „Healthy Future“. Sastanak je održan u gradu Espoo, u Finskoj pod vodstvom nositelja projekta, obrazovne ustanove za strukovno obrazovanje „OMNIA“.

Tijekom susreta detaljno je razrađen plan aktivnosti za iduću kalendarsku godinu te plan poslova za svakoga od partnera unutar projekta. Naša je škola kao partner zadužena za kontrolu kvalitete projekta.

Za ožujak 2017. godine planira se susret učenika u našem gradu tijekom kojega će se održati natjecanje u pripravljanju obroka izborom namirnica i postupaka obrade kojima se minimalno zagađuje okoliš ispuštanjem CO2.